als_Latn dik_Latn tur_Latn
Konferenca e Parë Ndërkombëtare Shkencore
Fakulteti i Teknologjisë dhe Informacionit i Universitetit “Aleksandër Moisiu“ Durrës, në bashkëpunim me Universitetin Epoka, organizuan Konferencën e Parë Ndërkombëtare Shkencore me temë “1st International Symposium on Computing in Informatics and Mathematics (ISCIM 2011)”.
Në këtë konferencë të hapur për median, morrën pjesë me punimet e tyre akademikë të universiteteve publike dhe private të vendit, studiues dhe përfaqësues të universiteteve të huaja, përfaqësues të Kompanive Google Irland, Microsoft, ABCOM etj. Punimet e përzgjedhura nga Komiteti Shkencor i Konferencës, do të botohen jo vetëm në librin pasues të konferencës (ISBN), por dhe në Revistë Ndërkombëtare.
Konferenca zhvilloi punimet në datat 2-3 dhe 4 Qershor. Punimet shkencore përfshinin një gamë të gjerë temash si: Arkitektura, Grafika kompjuterike; Sistemet e Informacionit; Inxhinieri Software-i; Metodat Kompjuterike në Matematikë si dhe të tjera.
Në ceremoninë e hapjes, ishin ftuar të përshëndesin konferencën Ministri i Teknologjisë dhe Informacionit Z. Genc Pollo, Rektori i Universitetit Epoka Prof. Dr. Hasan Kaplan, Rektori i Universitetit “Aleksandër Moisiu” Prof. As. Dr. Mit’hat Mema si dhe Profesorë të universiteteve homologe vendase e të huaja.
als_Latn als_Latn als_Latn als_Latn als_Latn